allting har en ende
Store norske leksikon,Ordforklaringer,Uttrykk og ordtak
Allting har en ende er et ordspråk som gjerne benyttes for å si at gode (og vonde) tider en gang må ta slutt.
En humoristisk variant finnes nedtegnet i Peder Syvs danske ordspråksamling fra 1682: «Aldting har ende uden pølsen dend har to», og i Ivar Aasens Norske Ordsprog fra 1856 som «Allting heve ein Ende, sonær som Pylsa: ho heve tvo». Tilsvarende lyder det på tysk alles hat ein Ende, nur die Wurst hat zwei og engelsk everything has an end, only the sausage has two. På norsk og tysk er det et enkelt ordspill da den bestemte artikkel en også kan være et tallord (determinativ). Les mer i Store norske leksikon ordspråk ordspill